recursal/SuperWikiNEXT-32B huggingface dataset:
**हीरा देवी वेबा** भारत के  दार्जिलिंग की लोक गायिका थीं, उनका जन्म 9 सितंबर 1940 को हुआ था। उन्होंने नेपाली लोक गीतों की रचना की है। उनके गीत 'चुरा ता हईं अस्तरा' ( नेपाली: चुरा त होइन अस्तुरा) को पहले तमंग सेलो के रूप में दर्ज किया गया। हीरा देवी वेबा एचएमवी, कोलकाता के साथ एल्बम (1974 और 1978 में) को अस्वीकार करने वाली एकमात्र नेपाली लोक गायिका हैं। 
वह ऑल इंडिया रेडियो के साथ एकमात्र ग्रेड ए नेपाली लोक गायिका थीं।

जीवन और संगीत
-------------

हीरा देवी वेबा  अंबूतिया टी एस्टेट के पास कुर्सियांग के संगीतकारों के एक परिवार से आई थीं, और नेपाली लोक गायकों एवं संगीतकारों में से एक थीं। वह मान सिंह वाइबा (पिता) और तर्शरिंग डोलमा (मां) के परिवार में पैदा हुई थीं। उन्होंने अपने संगीत कैरियर में 40 वर्षों के दौरान लगभग 300 लोक गीत गाए हैं।  उनका गायन कैरियर तब शुरू हुआ जब उन्होंने 1966 में रेडियो नेपाल के लिए कर्सियांग में तीन गाने रिकॉर्ड किए गए थें । उन्होंने 1963 से 1965 तक कुरसेग में ऑल इंडिया रेडियो स्टेशन में उद्घोषक के रूप में काम किया।

वेबा के लोकप्रिय गीतों में **फ़रिया लियायचिन**,**ओरा दौड़ी जांदा** , **और रामरी ता रामरी** शामिल हैं। अपने पिता को श्रद्धांजलि के रूप में, वेबा ने 2008 में सिलीगुड़ी के पास कदमतला में अपने घर पर एसएम वेबा इंटरनेशनल म्यूजिक एंड डांस एकेडमी खोली थी। 19 जनवरी 2011 को 71 साल की उम्र में हीरा वेबा की मृत्यु उनके घर पर अग्नि दुर्घटना में घायल होने के बाद हुई थीं ।  उसके दो बच्चे हैं नवनीत आदित्य वेबा और सत्य वेबा।

पुरस्कार
--------

हीरा देवी को 1986 में दार्जिलिंग के नेपाली अकादमी द्वारा मित्रासेन पुरस्कार, 1996 में मित्रासेन स्मृति पुरस्कार, [1996 में सरकार], 2001 में अगम सिंह गिरी पुरस्कार और गोरखा साहेब सेवा समिति के लाइफटाइम अचीवमेंट अवार्ड से सम्मानित किया गया था । [नेपाल]] सरकार ने उन्हें गोरखा दक्षिणा बहू (नेपाल की नाइटहुड), साधना सम्मान और मधुरिमा फूल कुमारी महतो पुरस्कार से सम्मानित किया था।

सन्दर्भ
-------

1. ↑  "चुरा त होइन अस्तुरा - पहिलो तामाङ सेलो गीत ? - Tamang Online". *Tamang Online* (अंग्रेज़ी में). 7 दिसंबर 2016. मूल से 4 मार्च 2018 को पुरालेखित. अभिगमन तिथि 5 मार्च 2018.
2. ↑  "Darjeeling's folk singer Hira Waiba dies of burn injuries". *The Himalayan Times*. मूल से 21 सितम्बर 2022 को पुरालेखित. अभिगमन तिथि 21 जुलाई 2012.
3. ↑  "North Bengal & Sikkim | School for Nepali folk music". *The Telegraph*. Calcutta (Kolkata). मूल से 5 मार्च 2018 को पुरालेखित. अभिगमन तिथि 5 मार्च 2018.
4. ↑  "Hira Devi dies of burn injuries". *The Telegraph*. मूल से 25 अक्टूबर 2012 को पुरालेखित. अभिगमन तिथि 21 जुलाई 2012.
5. ↑  "Navneet Aditya Waiba, Satya Waiba". *The Telegraph*. मूल से 2 फ़रवरी 2017 को पुरालेखित. अभिगमन तिथि 26 जनवरी 2017.
**न्यायालयिक जीवविज्ञान** एक आवेदन है जीवविज्ञान का जो कानून प्रवर्तन से जुड़ा हुआ है। 
यह न्यायालयिक मानव विज्ञान, वनस्पति विज्ञान फोरेंसिक , न्यायालयिक कीट विज्ञान , न्यायालयिक ओडोंटलजी और विभिन्न डीएनए या प्रोटीन आधारित तकनीक इस मे शामिल है। 
अपराधिक स्थान पर मिले सबूतो का विश्लेषण करना और उनसे अपराध साबित करना फॉरेंसिक का काम है। 
अपराधिक स्थान पर मिले खून, कोई जनवर या व्यक्ति का शरीर इन सब से अपराध और अपराधी का पता लगाया जा सकता है।

प्रकार
------

**फॉरेंसिक मानवविज्ञान**

फॉरेंसिक मानवविज्ञान मे अवशेष की पहचान करना और उसे बरामद करना करना। बस इतना ही नही बल्की अवशेष से पता लगाना की वह कोण थे। 
जाति, लिंग, उम्र और कद दोनों अक्सर अवशेष मापने और हड्डियों में संरचनात्मक सुराग की तलाश के द्वारा निर्धारित किया जा सकता है।

**वनस्पति विज्ञान फोरेंसिक**

लाश पर मिले फूल, पत्ती या पुष्प-रेणु या पराग से यह पता लगया जा सखता है की अपराध कब और कहा हुआ है। या मृत्यु के बाद अगर जगह बदली गई हो। 
पुष्प-रेणु या पराग (pollen) न नष्ट होने वाली पदार्थ है उस के विश्लेषण से पता लगया जा सकता है वह कोसे पेड़ या पोधे का है उस समय वह पोधा वहा था।
फोरेनिस्क मे पुष्प-रेणु या पराग की अध्ययन को फॉरेंसिक पल्यनोलोग्य (palynology) कहा जाता है। 

**फॉरेंसिक ओडोंटलजी**

फॉरेंसिक की साखा जिसमे विश्लेषण होता है दातों का। दात एक एसी धातु है जो सडती नही है या जलाने से नष्ट नही होती है। अपराधिक स्थान पर दात से व्यक्ति की पहचान की या सखती है। 
दंतवल्क मनुष्ये की सबसे ठोस पदार्थ है। 

**फॉरेंसिक डीएनए**

डीएनए से किसी भी व्यक्ति की पहचान की जा सखती है। हर व्यक्ति का अलग डीएनए होता है। अपराधिक स्थान पर मिले थोडेसे मिले खून से भी डीएनए का विश्लेषण कर के व्यक्ति की पहचान पता लगया जा साखाता है।

सन्दर्भ
-------

* bio-forensics.com, bioFORENSICS - Tools for forensic identification
**पेरिस व्हिटनी हिल्टन** (जन्म:17 फ़रवरी 1981) एक अमेरिकी टेलीविजन कलाकार, व्यवसायी, फैशन डिजाइनर, मॉडल, अभिनेत्री, निर्माता, डीजे, लेखक और गायिका हैं। वह हिल्टन होटल के संस्थापक कोनराड हिल्टन के पोते की बेटी हैं।

उनके देर रात के व्यक्तित्व और एक सोशलाइट के रूप में प्रतिष्ठा ने उन्हें टैब्लॉइड जर्नलिज्म की एक स्थिरता बना दिया, और हिल्टन को 2001 में "न्यूयॉर्क की प्रमुख इट गर्ल" घोषित किया गया। 2003 में, अपने तत्कालीन बॉयफ्रेंड रिक सालोमन के साथ 2001 में एक सेक्स टेप लीक हुआ, जिसे बाद में पेरिस में 1 नाइट के रूप में रिलीज़ किया गया, जिसने उन्हें वैश्विक प्रसिद्धि और रियलिटी टेलीविज़न श्रृंखला द सिंपल लाइफ़ में गुलेल बना दिया, जिसमें उन्होंने अपने दोस्त और सोशल मीडिया के समकक्ष निकोल के साथ अभिनय किया। रिची ने फॉक्स पर अपने पांच साल के रन की शुरुआत 13 मिलियन दर्शकों के साथ की थी।

इन्हें भी देखें
---------------

* फराह अब्राहम
* स्टॉर्मी डैनियल्स
* औरोरा स्नो
* किम कार्दशियन
* चाइना

सन्दर्भ
-------

1. ↑  "Paris Hilton Biography (1981–)". FilmReference.com. अभिगमन तिथि January 2, 2018.
2. ↑  "Paris Hilton Biodata". Biography.com. अभिगमन तिथि August 10, 2012.
संयुक्त राज्य अमरीका में पेन्सिलवेनिया
पेंसिल्वेनिया का झंडा
**पेन्सिलवेनिया** (अंग्रेज़ी: Pennsylvania) राष्ट्रमण्डल जिसे आम तौर पर पी.ए. कहा जाता है, अमेरिका के पूर्वोत्तर में स्थित एक राज्य है। पेनसिल्वेनिया को १८०२ से कीस्टोन (keystone) राज्य के नाम से जाना जाता है क्योंकि वह अमरीका के प्रथम तेरह बस्तियो के मध्य में स्थित है।

पेनसिल्वेनिया का एक और नाम "क्वेकर" (Quaker) राज्य भी है। साम्रराज्यीय समय में उसे क्वेकर राज्य भी कहा जाता था।

पेनसिल्वेनिया की तटरेखा ईरि झील से लगकर ५१ मील और डेलावेर खाडी से लगकर ५७ मील है। फिलाडेल्फिया पेनसिल्वेनिया का सबसे बड़ा शहर है।

---

**प्रमुख तथ्य**  

राजधानीः हैरिसबर्ग  

प्रमुख शहरः पिट्सबर्ग, फिलाडेल्फिया  

क्षेत्रफलः 46,058 वर्ग मील  

जनसंख्याः 1,27,84,227 वर्ष 2016 के अनुमान अनुसार  
 
मुख्य उद्योगः स्टील, कृषि भुट्टा, सोयाबीन, मशरूम खनन, इलेक्ट्रानिक उत्पाद एवं औषधियाँ  

मुख्य नदियाँ: एलगेनी, सक्शीना, डेलावेयर, ओहायो एवं स्कूकिल  


---

यह राज्य **कीस्टोन** राज्य के नाम से भी मशहूर है।

| * दे
* वा
* सं
संयुक्त राज्य अमेरिका के राज्य |
| --- |
| राजधानी: वॉशिंगटन डी॰ सी॰ (कोलंबिया का जिला) |
| अलास्का  •  अलाबामा  •  आर्कन्सा  •  आयडहो  •  आयोवा  •  इण्डियाना  •  इलिनॉय  •  एरीज़ोना  •  ओहायो  •  औरिगन  •  ओक्लाहोमा  •  केन्सास  •  कॅण्टकी  •  कैलिफ़ोर्निया  •  कॉलोराडो  •  कनेक्टिकट  •  जॉर्जिया  •  टेनेसी  •  टेक्सस  •  डेलावेयर  •  न्यू जर्सी  •  न्यूयॉर्क  •  नेब्रास्का  •  न्यू मेक्सिको  •  नेवाडा  •  नॉर्थ डकोटा  •  न्यू हेम्पशायर  •  नॉर्थ कैरोलीना  •  पेन्सिलवेनिया  •  फ़्लोरिडा  •  मेन  •  मैरिलैण्ड  •  मिशिगन  •  मिनेसोटा  •  मिसिसिपी  •  मासेचुसेट्स  •  मोन्टाना  •  मिज़ूरी  •  रोड आइलैण्ड  •  विस्कान्सिन  •  वर्जीनिया  •  वरमॉण्ट  •  वायोमिंग  •  दक्षिणी केरोलाइना  •  दक्षिण डकोटा  •  पश्चिम वर्जीनिया  •  यूटा  •  लुईज़ियाना  •  वाशिंगटन  •  हवाई |
२००३-२००४ में पृथ्वी के भिन्न क्षेत्रों का औसत ऐल्बीडो - ऊपरी चित्र बिना बादलों के ऐल्बीडो दर्शाता है और निचला चित्र बादलों के साथ
अपने ऊपर पड़ने वाले किसी सतह के प्रकाश या अन्य विद्युतचुंबकीय विकिरण (इलेक्ट्रोमैग्नेटिक रेडिएशन) को प्रतिबिंबित करने की शक्ति की माप को **प्रकाशानुपात** (Albedo / ऐल्बीडो ) या **धवलता** कहते हैं। अगर कोई वस्तु अपने ऊपर पड़ने वाले प्रकाश को पूरी तरह वापस चमका देती है तो उसका ऐल्बीडो १.० या प्रतिशत में १००% कहा जाता है। खगोलशास्त्र में अक्सर खगोलीय वस्तुओं का एल्बीडो जाँचा जाता है। पृथ्वी का ऐल्बीडो ३० से ३५% के बीच में है। पृथ्वी के वायुमंडल के बादल बहुत रोशनी वापस चमका देते हैं। अगर बादल न होते तो पृथ्वी का ऐल्बीडो कम होता।

भिन्न पदार्थों का ऐल्बीडो
-------------------------

नयी गिरी बर्फ़ का ऐल्बीडो बहुत ऊँचा होता है (लगभग ०.९ यानि ९०%) जबकि कोयले का ऐल्बीडो सिर्फ़ ०.०४ (यानि ४%) होता है।

शब्द की उत्पत्ति
----------------

**ऐल्बीडो** शब्द को अंग्रेज़ी में "albedo" लिखा जाता है। इसका मूल लातिनी भाषा का "ऐल्बुस" (albus) शब्द है, जिसका अर्थ "सफ़ेद" है।

सन्दर्भ
-------

1. ↑  वातावरण का ज्ञानकोश, तीसरा संस्करण (ऍन्वारमॅन्टल ऍन्साएक्लोपीडिया, अंग्रेज़ी में), थ़ॉमसन गैल, २००३, आई॰ऍस॰बी॰ऍन॰ संख्यांक ०-७८७६-५४८६-८
**पारम्परिक चिकित्सा** (traditional medicine) या **लोक चिकित्सा** (folk medicine) कई मानव पीढ़ीयों द्वारा विकसित वे ज्ञान प्रणालियाँ होती हैं जिनके प्रयोग से आधुनिक चिकित्सा प्रणाली से भिन्न तरीके से शारीरिक व मानसिक रोगों की पहचान, रोकथाम, निवारण और इलाज करा जाता रहा है। कई एशियाई और अफ़्रीकी देशों में ८०% तक जनसंख्या प्राथमिक स्वास्थ्य उपचार में स्थानीय पारम्परिक चिकित्सा पर निर्भर है और केवल उन उपचारों के न काम करने पर ही आधुनिक चिकित्सा का सहारा लेती है। जब एक स्थान की पारम्परिक चिकित्सा शैली अपनी गृहभूमि से बाहर प्रयोग होती है तो उसे "वैकल्पिक चिकित्सा" (alternative medicine) कहते हैं।

विश्व की प्रमुख पारम्परिक चिकित्सा शैलियों में आयुर्वेद, यूनानी चिकित्सा, सिद्ध चिकित्सा, प्राचीन ईरानी चिकित्सा, पारम्परिक चीनी चिकित्सा,पारम्परिक भारतीय एक्युप्रेशर चिकित्सा,पारम्परिक कोरियाई चिकित्सा, एक्यूपंक्चर, मुटी (दक्षिणी अफ़्रीकी पारम्परिक चिकित्सा), इफ़ा (पश्चिमी अफ़्रीकी पारम्परिक चिकित्सा) और अन्य पारम्परिक अफ़्रीकी चिकित्सा शैलियाँ शामिल हैं। पारम्परिक चिकित्सा के भिन्न क्षेत्रों में जड़ी-बूटी चिकित्सा, नृजाति चिकित्साविज्ञान (ऍथ्नोमेडिसिन), लोक वानस्पतिकी (ऍथ्नोबोटेनी) और चिकित्सक मानवशास्त्र सम्मिलित हैं।भारत में एक्युप्रेशर शिक्षा एवं निदान के लिए डा0 श्री प्रकाश बरनवाल के संंंयो जन मेें एक्युप्रेशर काउंसिल नेेेचुआजलालपुर(गोपालगंज)बिहार द्वारा जन जन तक पहुंचा ने का कार्य कििया गया है।

इन्हें भी देखें
---------------

* जड़ी-बूटी चिकित्सा

सन्दर्भ
-------

1. ↑  "Traditional Medicine: Definitions". World Health Organization. 2008-12-01. मूल से 13 जून 2016 को पुरालेखित. अभिगमन तिथि 2014-04-20.
2. ↑  "Traditional medicines continue to thrive globally - CNN.com". *www.cnn.com*. मूल से 30 मई 2016 को पुरालेखित. अभिगमन तिथि 2016-04-25.
*पानी पर चलना* (१८९०), रूसी चित्रकार ईवान आईवाज़ोवस्की द्वारा, यीशु मसीह के लिए जिम्मेदार कई अलौकिक कर्मों में से एक को दर्शाता है।
**पराप्राकृतिक** शब्द उन व्यक्तियों, वस्तुओं या घटनाओं के लिए प्रयुक्त होता है जिसे कुछ लोग वास्तविक मानते हैं, लेकिन जो प्रकृति का भाग नहीं होते या सामान्य प्रकृति से परे होते है। "अलौकिक" या "पारलौकिक" शब्द भी इसके लिए प्रयुक्त होता है। चूंकि इनके अस्तित्व को सिद्ध कर पाना संभव नहीं होता, इसलिए आमतौर पर लोग इनके बारे में असहमत रहते हैं।

वैज्ञानिकों का मानना है कि हमें पराप्राकृतिक के स्थान पर विषय (व्यक्ति, वस्तु, या घटना) पर बोलना चाहिए, क्योंकि हम यह सिद्ध नहीं कर सकते की पराप्राकृतिक विषय वास्तविक हैं। कुछ अन्य लोगों का मानना है कि यद्यपि पराप्राकृतिक विषयों का वैज्ञानिक प्रमाण नहीं होता, लेकिन ये वास्तविक हैं। बहुत से विषय जैसे धर्म, जादू, चमत्कार, आत्मा, भूत, देवदूत, शैतान, देव और ईश्वर पराप्राकृतिक या पारलौकिक हैं।

फ़न्तासी
--------

कॉमिक पुस्तकों में, एक सूपरहीरो या महानायक वह व्यक्ति होता है जिसके पास पराप्राकृतिक या महामानवीय शक्तियां होतीं हैं और वह लोगो को खतरों से बचाता है और अपनी पहचान छिपाता है। इनकी शक्तियों को महामानवीय इसलिए कहा जाता है क्योंकि प्राकृतिक रूप से किसी भी सामान्य मानव में ऐसी शक्तियां सम्भव नहीं हैं। उदाहरण के लिए सूपरमैन, स्पाइडर-मैन, बैटमैन इत्यादि।

इन्हें भी देखें
---------------

* पराप्राकृतिक विश्वास का वैज्ञानिक अध्ययन
* रसल की चायदानी
* उड़न तश्तरी
भारतीय संस्कृति के सन्दर्भ में, **परा विद्या** से तात्पर्य स्वयं को जानने (आत्मज्ञान) या परम सत्य को जानने से है। उपनिषदों में इसे उच्चतर स्थान दिया गया है। दूसरी विद्या अपरा विद्या है। वेदान्त कहता है कि जो आत्मज्ञान पा लेते हैं उन्हें कैवल्य की प्राप्ति होती है, वे मुक्त हो जाते हैं और ब्रह्म पद को प्राप्त होते हैं।

शौनक ने जब अंगिरस से पूछा, – "कस्मिन्नु भगवो विज्ञाते सर्वमिदं विज्ञातं भवतीति" (महोदय, वह क्या है जिसके विज्ञात होने पर सब कुछ विज्ञात हो जाता है?), तो उन्होने उत्तर दिया-

 *द्वे विद्ये वेदितव्ये इति ह स्म यद्ब्रह्मविदो वदन्ति परा चैवापरा च ।*
 *तत्रापरा ऋग्वेदो यजुर्वेदः सामवेदोऽथर्ववेदः शिक्षा कल्पो व्याकरणं निरुक्तं छन्दो ज्योतिषमिति ।*
 *अथ परा यया तदक्षरमधिग्म्यते ॥ - (मुण्डकोपनिषद्)*
( दो प्रकार की विद्याएँ होतीं हैं जिन्हें ब्रह्मविदों ने बताया है, परा विद्या और अपरा विद्या। ऋग्वेद, यजुर्वेद, सामवेद और अथर्ववेद, शिक्षा, कल्प, व्याकरणं, निरुक्तं, छन्द, ज्योतिष - ये अपरा विद्या हैं। और परा विद्या वह है जिसके द्वारा वह 'अक्षर' (नष्ट न होने वाला) जाना जाता है।)

इन्हें भी देखें
---------------

* अपरा विद्या
* विद्या
जार में गैसोलीन
**गैसोलीन** या **पेट्रोल** एक पेट्रोलियम से प्राप्त/व्युत्पन्न तरल-मिश्रण है। इसे प्राथमिकता से अन्तर्दहन इंजन में ईंधन के तौर पर प्रयोग किया जाता है। इसे एसीटोन की तरह एक शक्तिशाली घुलनशील द्रव्य की तरह भी प्रयोग किया जाता है। इसमें कई एलिफैटिक हाइड्रोकार्बन होते हैं, जिसके संग आइसो-आक्टेन या एरोमैटिक हाइड्रोकार्बन जैसे टॉलुईन और बेन्ज़ीन भी मिलाये जाते हैं, जिससे इसकी ऑक्टेन क्षमता (ऊर्जा) बढ़ जाये। इसका वाष्पदहन तापमान शून्य से 62 डिग्री (सेल्सियस) कम होता है, यानि सामान्य तापमान पर इसका वाष्प दहनशील होता है। इसी वजह से इसे अत्यंत दहनशील पदार्थों की श्रेणी में रखा जाता है। ऐतिहासिक रूप से सीसा का उपयोग गैसोलीन में किया जाता था, लेकिन वर्ष 2000 में इसे हटा दिया गया था।

भारत में इसपर डीज़ल के मुकाबले अधिक कर लगाया जाता है जिससे यह थोड़ा महंगा होता है। कई ठंडे देशों में इसको प्राथमिकता से प्रयोग में लाया जाता है क्योंकि बहुत कम तापमान में इसकी ज्वलनशीलता बाक़ी ईंधनों के मुकाबले अधिक होती है।

ताप-चरन प्रकृति
---------------

सामान्य तापमान पर इसका घनत्व 740 किलो प्रति घनमीटर होता है जो पानी (1000) से हल्का है।

बाहरी कड़ियाँ
-------------

|  |  |
| --- | --- |
|  | **Gasoline** से संबंधित मीडिया विकिमीडिया कॉमंस पर उपलब्ध है।  |

|  |  |
| --- | --- |
|  | ***gasoline*** को विक्षनरी में देखें जो एक मुक्त शब्दकोश है।  |

* CNN/Money: Global gas prices
* Transportation Energy Data Book
* Energy Supply Logistics Searchable Directory of US Terminals
* Definition of basic terms, Graphs of Gas prices. all in Slovak language

**Images**

* "*Down the Gasoline Trail*" Handy Jam Organization, 1935 (Cartoon)
|  |
| --- |
|  |

 
**नागपुर प्रांत**, ब्रिटिश भारत का एक प्रांत था, जिसमें वर्तमान मध्य प्रदेश, महाराष्ट्र और छत्तीसगढ़ के कुछ क्षेत्र शामिल थे। नागपुर शहर, प्रांत की राजधानी थी।

1861 में, नागपुर प्रांत को सौगर और नेरबुड्डा क्षेत्र के साथ मध्य प्रांत में विलय कर दिया गया था।

इतिहास
------

नागपुर प्रांत का गठन 1853 में उत्तराधिकारी-विहीन महाराजा राघोजी तृतीय की मृत्यु के बाद हुआ था। अंग्रेजों ने नागपुर रियासत पर व्यपगत का सिद्धान्त के तहत कब्जा किया था। प्रांत में नागपुर के मराठा भोंसले महाराजा राज्य था, मराठा संघ के शक्तिशाली सदस्यों ने 18वीं शताब्दी में केंद्रीय और पूर्वी भारत के बड़े इलाकों पर विजय प्राप्त की थी। 1818 में, तीसरे आंग्ल-मराठा युद्ध के समापन पर, भोसले महाराजा ने सहायक सन्धि की, और नागपुर, ब्रिटिश साम्राज्य के तहत एक रियासत बन गया। इसके बाद इसे भारत के गवर्नर जनरल के तहत एक आयुक्त द्वारा प्रशासित किया जाता था।

1861 में, नागपुर प्रांत को सौगर और नेरबुड्डा क्षेत्र के साथ विलय कर एक नया मध्य प्रांत और बरार, प्रशासनिक प्रभाग का गठन किया गया। नागपुर, भंडारा, चाडा, वर्धा और बालाघाट के जिले नए प्रांत में नागपुर संभाग के अन्तर्गत आये, जबकि दुर्ग, रायपुर और बिलासपुर जिले को मिला कर छत्तीसगढ़ संभाग बनाया गया। छिंदवाड़ा जिला, नेरबुड्डा संभाग में जोड़ा गया था।

### जिले

* छिंदवाड़ा
* नागपुर
* भंडारा
* चांदा
* वर्धा
* बालाघाट
* दुर्ग
* रायपुर
* बिलासपुर

### प्रांतीय आयुक्त

* ----- मंसेल (नागपुर में निवास से पहले 13 मार्च 1854 को कार्यालय संभाला), 1854
* कप्तान इलियट, 1854 - 1855
* जी. प्लोडेन, 1855 - 1860
* (खाली) 1860 - 1861

सन्दर्भ
-------

1. ↑  Hunter, William Wilson, Sir, et al. (1908). *Imperial Gazetteer of India*, 1908-1931; Clarendon Press, Oxford
2. ↑  Malleson, G. B.: *An historical sketch of the native states of India,* London 1875, Reprint Delhi 1984
3. ↑  "History; Gazetteer, 1966". मूल से 3 मार्च 2016 को पुरालेखित. अभिगमन तिथि 14 अगस्त 2018.

निर्देशांक: 21°09′N 79°05′E﻿ / ﻿21.15°N 79.09°E﻿ / 21.15; 79.09
***नागरिक विज्ञान (सीएस;*** जिसे ***सामुदायिक विज्ञान, भीड़ विज्ञान, भीड़-स्रोत विज्ञान*,** या **स्वयंसेवी निगरानी** के रूप में भी जाना जाता है) शौकिया (या गैर-पेशेवर) वैज्ञानिकों द्वारा, संपूर्ण या आंशिक रूप से किया जाने वाला वैज्ञानिक अनुसंधान है। नागरिक विज्ञान को कभी-कभी "वैज्ञानिक अनुसंधान में सार्वजनिक भागीदारी", भागीदारी निगरानी और भागीदारी कार्रवाई अनुसंधान के रूप में वर्णित किया जाता है, जिसके परिणाम अक्सर वैज्ञानिक समुदाय की क्षमता में सुधार के साथ-साथ विज्ञान के बारे में जनता की समझ को बढ़ाकर वैज्ञानिक अनुसंधान में प्रगति करते हैं।

19वीं शताब्दी में पेशेवर "वैज्ञानिक" के उद्भव से पहले, शौकिया लोगों द्वारा कई महत्वपूर्ण वैज्ञानिक योगदान दिए गए थे, जिन्होंने न तो औपचारिक प्रशिक्षण प्राप्त किया था और न ही प्रतिष्ठान के भीतर औपचारिक भूमिका निभाई थी। 1781 में विलियम हर्शल द्वारा यूरेनस की खोज को ऐसा ही एक उदाहरण माना जा सकता है, और विज्ञान के इतिहास में शौकिया समाजों के कई उदाहरण हैं। हालांकि, क्षेत्र के व्यवसायीकरण और बीसवीं शताब्दी में बड़े विज्ञान के उदय के साथ, आकस्मिक भागीदारी कम आम या व्यवहार्य हो गई, जब तक कि सूचना और संचार प्रौद्योगिकी में प्रगति ने फिर से सार्थक योगदान को सक्षम नहीं किया।

"सामुदायिक विज्ञान" शब्द का पहला प्रयोग न्यू साइंटिस्ट पत्रिका में और अम्लीय वर्षा के बारे में जागरूकता बढ़ाने के अभियानों में पाया जा सकता है। सूचना प्रौद्योगिकी की प्रगति से लोगों के लिए व्यावहारिक लाभ हुआ है, जैसे सैपेली ऐप जिसने अवैध वानिकी को ट्रैक करने में मदद की है। वैज्ञानिक रूप से विश्वसनीय परिणाम प्रदान करने वाले प्रतिभागियों के समूहों द्वारा बड़े फोटोग्राफिक डेटाबेस की जांच की जा सकती है, जैसा कि सामुदायिक-विज्ञान परियोजना स्नैपशॉट सेरेनगेटी के साथ देखा गया है। जैसे-जैसे सीएस बढ़ता है, नैतिकता और आर्थिक मूल्य जैसे विषयों का औपचारिक रूप से अध्ययन किया जाता है, जबकि एक वैज्ञानिक पत्रिका अपने लेखों के माध्यम से गुणवत्ता और प्रभाव को बढ़ाने की उम्मीद करती है।अंतरराष्ट्रीय स्तर पर सीएस के प्रभाव को अमेरिकन पब्लिक टेलीविज़न द्वारा दिखाए गए और ऑनलाइन उपलब्ध कार्यक्रमों की एक श्रृंखला में देखा जा सकता है। सीएस की जांच करने वाले सिद्धांतकारों में द अमेरिकन फिलॉसॉफिकल सोसाइटी, इसाबेल स्टेंजर्स और पॉल फेयरबेंड शामिल हैं।

सन्दर्भ
-------

1. ↑  Steven, Rochelle; Barnes, Megan; Garnett, Stephen T.; Garrard, Georgia; O'Connor, James; Oliver, Jessica L.; Robinson, Cathy; Tulloch, Ayesha; Fuller, Richard A. (October 2019). "Aligning citizen science with best practice: Threatened species conservation in Australia". *Conservation Science and Practice* (अंग्रेज़ी में). **1** (10). आइ॰एस॰एस॰एन॰ 2578-4854. डीओआइ:10.1111/csp2.100.
2. ↑  "Mapping Indigenous Territories in Africa". *Esri* (अंग्रेज़ी में). 2019-02-01. अभिगमन तिथि 2022-08-12.
3. ↑  "The Promise and Pitfalls of Citizen Science". *American Philosophical Society* (अंग्रेज़ी में). अभिगमन तिथि 2022-08-12.
**प्रकृति के अधिकार** एक कानूनी और न्यायिक सिद्धांत है, जो कि मौलिक मानवाधिकारों की अवधारणा के समान पारिस्थितिक तंत्र और प्रजातियों से जुड़े निहित अधिकारों का वर्णन करता है। प्रकृति के अधिकार का सिद्धान्त मुख्य रूप से 20वीं सदी के क़ानूनों को चुनौती देता है, जो प्रकृति को मात्र संसाधन के रूप में देखते हैं और मानते हैं कि इस पर उनका हक है या वे इसका इस्तेमाल कर सकते हैं।

मूल सिद्धान्त
-------------

प्रकृति के अधिकारों हेतु समर्थन में दिया जाने वाला तर्क ये है कि जिस प्रकार मानव के अधिकारों हेतु कानून में जिस तेजी के साथ मान्यता प्राप्त हुई है, उसी प्रकार प्रकृति के अधिकारों को भी मानवों के नैतिकता और क़ानूनों में जगह मिलनी चाहिए। इस तर्क को दो पंक्तियों में इस प्रकार उल्लेख किया गया है: वही नैतिकता, जो मानव अधिकारों को सही ठहराती है, उसे प्रकृति के अधिकारों को भी सही ठहराती है, और मनुष्य का स्वयं का जीवन भी एक अच्छे पारिस्थितिकी तंत्र पर निर्भर करता है।

कानून
-----

प्रकृति के अधिकार से जुड़े क़ानूनों में 2000 के दशक के बाद से काफी विस्तार देखने को मिला है, जिसमें संवेधानिक, राष्ट्रीय और उपराष्ट्रीय, स्थानीय कानून एवं न्यायालय के आदेश शामिल हैं। 2021 के अनुसार इससे जुड़े कानून कुल 39 देशों में उपस्थित हैं। संयुक्त राष्ट्र अमेरिका के दर्जन भर से ज्यादा शहरों में इसके लिए कानून मौजूद है। 2021 में कुल देशों की संख्या जिनमें यह अधिकार पहले से है या लागू होने वाला है, की संख्या 39 है।

### संधियां

### संविधानिक कानून

### न्यायायिक निर्णय

सन्दर्भ
-------

1. ↑  Putzer, Alex; Lambooy, Tineke; Jeurissen, Ronald; Kim, Eunsu (2022-06-13). "Putting the rights of nature on the map. A quantitative analysis of rights of nature initiatives across the world". *Journal of Maps*. **0** (0): 1–8. डीओआइ:10.1080/17445647.2022.2079432.

बाहरी कड़ियाँ
-------------
**बंसल लर्निंग  प्राइवेट लिमिटेड 2007** में स्थापित किया गया था कोचिंग प्रदान करने के लिए  भारत के प्रीमियर इंजीनियरिंग कॉलेजों, भारतीय प्रौद्योगिकी संस्थानों लिए छात्रों को तैयार करने के लिए  संस्थान स्वाति बंसल. द्वारा स्थापित किया गया था। वर्तमान में बंसल  लर्निंग प्राइवेट लिमिटेड ने 15+ शाखाओं में शहरों कोटा सहित , दिल्ली, भुवनेश्वर, विशाखापत्तनम, विजयवाड़ा, कोयंबटूर, मंगलौर, मुंबई, कोल्हापुर, औरंगाबाद, सोलापुर, बोकारो, धनबाद, आदि. 

2015 में, विपुल गर्ग ने एआईपीएमटी (ऑल इंडिया प्री-मेडिकल टेस्ट)  रैंक 1 हासिल की।. गर्ग नामांकित किया गया था में बंसल लर्निंग प्राइवेट लिमिटेड में DLP कार्यक्रम + टेस्ट सीरीज में।

इतिहास
------

स्वाति बंसल इलेक्ट्रिकल और इलेक्ट्रॉनिक्स इंजीनियरिंग के स्नातक है। [] उन्होने शुरू कर दिया बंसल प्राइवेट लिमिटेड चार छात्रों के साथ  2007 में.

कार्यक्रम
---------

बंसल सीखने शुरू कर दिया है के साथ कोचिंग के लिए आईआईटी. समय के साथ, वे शुरू से कोचिंग के लिए छात्रों को एआईईईई, एनआईटी, डीसीई/ एनएसआई टी, आदि. इंजीनियरिंग के लिए और एआईपीएमटी के लिए चिकित्सा. हर एक के बाद प्रवेश परीक्षा वे विश्लेषण कागज और इसे प्रकाशित छात्रों के लिए मिलान करने के लिए है। 

बंसल का आयोजन करता बंसल भारत प्रतिभा खोज परीक्षा (BITSE) के लिए प्रतिवर्ष छात्रवृत्ति प्रदान करने के लिए मेधावी छात्रों के लिए। वे प्रदान करते हैं अप करने के लिए 100% छात्रवृत्ति के आधार पर इस परीक्षा. 

वे कक्षा के पाठ्यक्रम के लिए इंजीनियरिंग और मेडिकल एंट्रेंस कोचिंग कक्षाओं के लिए 8, 9, 10, 11, 12, और 12वीं पास है। वे एक दूरी लर्निंग प्रोग्राम (डीएलपी), ऑनलाइन टेस्ट श्रृंखला के हैं, और एक ई-लर्निंग प्रोग्राम है।

इन्हें भी देखें
---------------
यह चित्र सूर्य से पृथ्वी की स्थिति का प्रसरकोण (या कोण) दिखाता है I
**प्रसरकोण** (Elongation), किसी पिंड के लिए वह कोण है जो पृथ्वी पर खड़े प्रेक्षक की दृष्टी में उस पिंड और सूर्य के बीच बनता है। पिंड का कोणांतर सूर्य के सापेक्ष मापा जाता है इसलिए इसे सूर्यांतर कोण भी कहा जाता है।

बुध और शुक्र
------------

शुक्र व बुध हमेशा, चाहे सूर्योदय के पहले अथवा चाहे सूर्यास्त के बाद, सूर्य के नजदीक दांयी ओर देखे गये हैं। कहने का एक और तरीका है बुध व शुक्र सदा सूर्य के नजदीक नजर आते हैं क्योंकि उनके प्रसरकोण छोटे है। अधिकतम प्रसरकोण के दौरान उन्हे देखना सबसे आसान होता है। बुध का अधिकतम प्रसरकोण करीब 28° है। शुक्र का बुध की तुलना में प्रेक्षण ज्यादा आसान है क्योंकि उसका अधिकतम प्रसरकोण लगभग 48° है। बुध और शुक्र के प्रसरकोण 0° के होते हैं तब उन्हे संयोजन में होना कहा जाता है।

मंगल, बृहस्पति और शनि
---------------------

मंगल, बृहस्पति और शनि को देखना तब सबसे आसान ज्यादा होता है जब वें विमुखता पर होते हैं अर्थात् उनके प्रसरकोण 180° के होते हैं। जब यह ग्रह सूर्य के सीध में (0° का प्रसरकोण) होते हैं संयोजन में होते हैं। जब प्रसरकोण 90° का होता है यह स्थिति पादस्थिति[En] होना कहलाती है।

सन्दर्भ
-------

1. 1 2  "Astronomy Education at thi University of Nebraska-Nilcoln". मूल से 23 मई 2013 को पुरालेखित. अभिगमन तिथि 10 मई 2013.
**नागरकोविल जंक्शन** (स्टेशन कोड: **NCJ** ) भारतीय राज्य तमिलनाडु में कन्याकुमारी जिले के नागरकोविल शहर में स्थित एक रेलवे जंक्शन है। यह जंक्शन दक्षिणी रेलवे के अन्तर्गत तिरुवनन्तपुरम रेलवे मंडल के तहत संचालित किया जाता है। स्टेशन कन्याकुमारी-त्रिवेंद्रम राजमार्ग पर नागरकोविल के मुख्य शहर से लगभग 3 किलोमीटर दूर स्थित है। यह दक्षिण भारत के सबसे व्यस्त रेलवे स्टेशनों में से एक है।

पृष्ठभूमि
---------

त्रिवेंद्रम-नागरकोविल-कन्याकुमारी और तिरुनेलवेली-नागरकोविल निर्माण परियोजनाओं का उद्घाटन 6 सितंबर 1972 को तत्कालीन प्रधान मंत्री श्रीमती इंदिरा गांधी द्वारा किया गया था। त्रिवेंद्रम-नागरकोविल-कन्याकुमारी रेल मार्ग 15 अप्रैल 1979 को खोला गया था। नागरकोविल जंक्शन 15 अप्रैल 1979 को चालू हुआ। कन्याकुमारी के लिए रेल-लिंक 1979 के बाद स्थापित किया जा सका, क्योंकि मुख्य रूप से इस ज़िले के माध्यम से निकलने वाली रेल मार्ग के निर्माण ने रेल विभाग के लिए ख़ासी चुनौतियां पेश कीं और बहुत सारे प्रयास करने पड़े, खासकर पश्चिमी रेल मार्ग के लिये। पश्चिमी रेल मार्ग कुछ विशाल कृत्रिम बनाये गई ऊंचे स्थान और कई पहाड़ी सुरंगों से होकर गुजरती है। कन्याकुमारी ज़िला नई दिल्ली, मुंबई, चेन्नई, बैंगलोर और कोलकाता जैसे भारत के सभी प्रमुख महानगरों के साथ सीधी ट्रेन सेवाओं के माध्यम से जुड़ा हुआ है। चेन्नई-नगरकोइल क्षेत्र दक्षिण भारत में सबसे बड़ा लाभ कमाने वाला रेल मार्ग है, जिसने 2011 में ₹346 करोड़ (US$50.52 मिलियन) रूपये का लाभ कमाया था।

अभिविन्यास
----------

स्टेशन में पाँच प्लेटफार्म हैं जो तिरुवनंतपुरम रेलवे मंडल के कन्याकुमारी - त्रिवेंद्रम रेल मार्ग (वेस्ट कोस्ट लाइन) को चेन्नई - मदुरै - नागरकोविल रेल मार्ग से जोड़ती है।

रेलमार्ग
--------

* तिरुनेलवेली
* त्रिवेंद्रम
* कन्याकुमारी

सुविधाएँ
--------

स्टेशन में सभी आधारभूत सुविधाएँ जैसे: प्रतिक्षालय, कम्प्युटरिकृत टिकटघर, रेस्टोरेंट, पार्किंग, रिटायरिंग रूम और वाई-फाई उपलब्ध है।

निकटतम हवाई अड्डा तिरुवनंतपुरम हवाई अड्डा है, तिरुवनंतपुरम हवाई अड्डे से नागरकोइल जंक्शन रेलवे स्टेशन की दूरी 76.8 किमी है।

नागरकोइल रेलवे स्टेशन से बस स्टैंड की दूरी लगभग 1 किमी है। ऑटोरिक्शा स्टेशन से बस स्टैंड तक, कन्याकुमारी और नागरकोइल के लिये टाउन बस मुख्य सड़क से उपलब्ध हैं। स्टेशन से निकटतम बस स्टैंड में रेलवे स्टेशन बस स्टैंड, कोट्टार बस स्टॉप और नायडू अस्पताल बस स्टॉप है।

नागरकोइल जंक्शन रेलवे स्टेशन के निकास द्वार के बाहर ही टैक्सी स्टैंड है।

चित्र दीर्घा
------------

* नींव का पत्थर।नींव का पत्थर।
* उद्घाटन समारोह के प्लेसार्डउद्घाटन समारोह के प्लेसार्ड
* अनंतपुरी एक्सप्रेस स्थिर मोड परअनंतपुरी एक्सप्रेस स्थिर मोड पर

इन्हें भी देखें
---------------

* तिरुवनंतपुरम रेलवे मंडल
* दक्षिणी रेलवे जोन

सन्दर्भ
-------

1. ↑  "Annual originating passengers & earnings for the year 2018-19" (PDF). Southern Railways. अभिगमन तिथि 8 July 2019.
2. ↑  ""Chennai-Kanyakumari section emerges most profitable for third year running"". मूल से 12 अक्तूबर 2013 को पुरालेखित. अभिगमन तिथि 18 नवंबर 2019.
3. ↑  "XI LOK SABHA DEBATES Session II, Budget Thursday, 25 July 1996/Sravana 3, 1918 (Saka)". मूल से 4 मार्च 2016 को पुरालेखित. अभिगमन तिथि 18 नवंबर 2019.

बाहरी कड़ियाँ
-------------
**फ्रांसिस प्रथम** (१४९४-१५४७) फ्रांस का राजा जो वैलोई के चार्ल्स का पुत्र था। सन् १४९८ में लूई बारहवें के सिंहासनारूढ़ होने पर फ्रांसिस राज्य का संभावित उत्तराधिकारी मान लिया गया। सन् १५१९ में वह रोमन साम्राज्य के सिंहासन के लिए उम्मीदवार बना। इस पद पर चार्ल्स पंचम के चुन लिए जाने पर दोनों नरेशों में जो प्रतिद्वंद्विता प्रारंभ हुई, उसके परिणामस्वरूप १५२१-२९, १५३६-३८ और १५४२-४४ के युद्ध हुए। १५२५ के इटैलियन अभियान में बहादुरी से लड़ने के बाद पेविया नामक स्थान में उसे गहरी शिकस्त उठानी पड़ी। वह बंदी बना लिया गया और अपमानजनक संधि पर हस्ताक्षर होने के बाद ही उसे छुटकारा मिला। 

वह बड़ी ही ढुलमुल नीति और अस्थिर विचारों का व्यक्ति था। उसके शासन काल में राज्य के अधिकारों और शक्ति में वृद्धि हुई। स्टेट्स जनरल (जनता, अमीरों तथा चर्च के प्रतिनिधियों की सभा) की बैठक बुलाई नहीं जाती थी और 'पार्लमेंट' के विरोध की परवाह नहीं की जाती थी। उसके खर्चीलेपन पर कोई नियंत्रण न था और अपनी प्रेमिकाओं तथा कृपापात्रों को उपहार तथा पेंशन आदि देकर वह मनमाना द्रव्य उड़ाया करता था जिससे प्रजा पर शासन का भार बढ़ता जाता था। वह साहित्यप्रेमी अवश्य था और विद्वानों का आदर करता था जिनमें उसके प्रशंसकों की कमी न थी।
**प्रसारण विषय वस्तु शिकायत परिषद** (अंग्रेजी: Broadcasting Content Complaints Council) या संक्षेप में *बीसीसीसी*, भारतीय सूचना और प्रसारण मंत्रालय के परामर्श से भारतीय प्रसारण प्रतिष्ठान (आईबीएफ) द्वारा स्थापित एक आत्म-नियामक संस्था है, जिसके अंतर्गत सभी गैर-खबर सामान्य मनोरंजन चैनल आते हैं। जून 2011 से, न्यायमूर्ति अजीत प्रकाश शाह इसके अध्यक्ष हैं।

न्यायमूर्ति शाह के अलावा 13 सदस्यीय बीसीसीसी में अभिनेत्री और सामाजिक कार्यकर्ता शबाना आज़मी,  जेएनयू के समाजशास्त्री प्रोफेसर आनंद कुमार, पूर्व सूचना एवं प्रसारण सचिव भास्कर घोष, वरिष्ठ पत्रकार वीर संघवी, पांच राष्ट्रीय आयोगों के प्रतिनिधि (महिला, बाल अधिकार, अनुसूचित जाति, पिछड़ा वर्ग और अल्पसंख्यक) और प्रसारण उद्योग के चार प्रतिनिधि शामिल हैं।

बीसीसीसी, अब तक टीवी कार्यक्रमों की विषय वस्तु से संबंधित आठ परामर्श जारी कर चुका है। इनमें 'महिलाओं का चित्रण', 'बच्चों के साथ व्यवहार’, 'पुरस्कार समारोहों का प्रसारण', 'जानवरों / वन्य जीवों से वयवहार', 'बच्चों का लैंगिकीकरण’, 'टीवी हास्य कार्यक्रम’, ‘बच्चों का स्वास्थ्य एवं सुरक्षा’ तथा बच्चों के अथवा कार्टून चैनलों पर प्रसारित होने वाले कार्यक्रम शामिल हैं।

कार्यवाही
---------

सन्दर्भ
-------

बाहरी कड़ियाँ
-------------
फिल्म अभिनेत्री के लिए, कुश्ती खिलाड़ी और बबीता फोगाट देखें।

**बबीता** (जन्म: **बबीता हरि शिवदासानी**) भारतीय अभिनेत्री हैं। वह रणधीर कपूर की पत्नी हैं। इन्हें उनके विवाहित नाम **बबीता कपूर** से भी जाना जाता है। वह सिंधी और ब्रिटिश मूल की पूर्व भारतीय अभिनेत्री हैं, जो हिन्दी भाषा की फिल्मों में दिखाई दी थीं। वह अभिनेता हरि शिवदासानी की बेटी हैं। साथ ही वह अपनी समकालीन अभिनेत्री साधना शिवदासानी की चचेरी बहन हैं।

व्यक्तिगत जीवन
--------------

बबीता का जन्म 20 अप्रैल 1948 को हुआ था। बबीता का जन्म बम्बई में अभिनेता हरि शिवदासानी के यहाँ हुआ था, जो एक हिन्दू सिंधी परिवार से थे, जो विभाजन के बाद पाकिस्तान से भारत आ गए थे। उनकी माँ ब्रिटिश ईसाई, बारबरा शिवदासानी थी।

फिल्मी सफर
----------

उनकी पहली फिल्म सफल रही, *दस लाख* (1966) थी। लेकिन यह राजेश खन्ना के विपरीत रोमांटिक थ्रिलर *राज़* (1967) थी, जिससे उन्होंने पहचान हासिल की। 1966 से 1973 तक, उन्होंने मुख्य नायिका के रूप में उन्नीस फ़िल्मों में अभिनय किया, जिसमें बॉक्स ऑफ़िस पर सफल होने वाली फ़िल्में *दस लाख* (1966), *फर्ज़* (1967), *हसीना मान जायेगी*, *किस्मत* (दोनों 1968 में), *एक श्रीमान एक श्रीमती* (1969), *डोली* (1969), *कल आज और कल* (1971) और *बनफूल* (1971) शामिल हैं। 1971 में अभिनेता रणधीर कपूर से शादी के बाद, उन्होंने *जीत* और *एक हसीना दो दीवाने* (दोनों 1972 में) में अभिनय किया। उनकी बाद की फिल्म, *सोने के हाथ* (1973) फ्लॉप हो गई और उन्होंने अपना फ़िल्मी करियर छोड़ने का फैसला किया।

1971 में, उन्होंने अपने भावी पति रणधीर कपूर के साथ-साथ ससुर राज कपूर और दादा ससुर पृथ्वीराज कपूर के साथ *कल आज और कल* में अभिनय किया। इसके अलावा उन्होंने शादी से पहले अपने दोनों चाचा ससुर, शशि कपूर और शम्मी कपूर के साथ भी फिल्में की हैं। शशि के साथ *हसीना मान जायेगी* (1968) और शम्मी के साथ *तुमसे अच्छा कौन है* (1969)।

निजी जीवन
---------

बबीता ने 6 नवंबर 1971 को रणधीर कपूर से शादी की। उनके दो बच्चे हैं, अभिनेत्री करिश्मा कपूर और करीना कपूर। वह और रणधीर कई वर्षों तक अलग-अलग घरों में रहे, भले ही वे कानूनी रूप से शादीशुदा थे और उनका तलाक का कोई इरादा नहीं था। कई सालों तक अलग रहने के बाद 2007 में दोनों एक हो गए।

प्रमुख फिल्में
--------------

| वर्ष | फ़िल्म | चरित्र | टिप्पणी |
| --- | --- | --- | --- |
| 1972 | एक हसीना दो दीवाने |  |  |
| 1971 | कल आज और कल | मोनिका |  |
| 1971 | बनफूल |  |  |
| 1971 | बिखरे मोती |  |  |
| 1970 | पहचान | बर्खा |  |
| 1969 | डोली |  |  |
| 1969 | अनमोल मोती |  |  |
| 1969 | तुमसे अच्छा कौन है | आशा |  |
| 1969 | एक श्रीमान एक श्रीमती |  |  |
| 1969 | अंजाना | रचना मल्होत्रा |  |
| 1968 | औलाद |  |  |
| 1967 | फर्ज़ |  |  |
| 1966 | दस लाख |  |  |
|

सन्दर्भ
-------

1. ↑  "संग्रहीत प्रति". मूल से 17 अगस्त 2018 को पुरालेखित. अभिगमन तिथि 17 मार्च 2019.
2. 1 2  Monika Rawal Kukreja (25 April 2017). "Why should I want to divorce Babita?' asks Randhir Kapoor about his estranged wife". Hindustan Times. मूल से 17 दिसंबर 2013 को पुरालेखित. अभिगमन तिथि 22 April 2017.
3. ↑  Meena Iyer (24 February 2010). "Kareena: Yes, I eat! – Times Of India". Articles.timesofindia.indiatimes.com. मूल से 17 दिसंबर 2013 को पुरालेखित. अभिगमन तिथि 16 October 2012.
**बरखा सिंह** एक भारतीय मॉडल हैं। उसने चौदह साल की उम्र में एक बाल कलाकार के रूप में अपना करियर शुरू किया और तब से वह अमेजन, कैडबरी, कोका-कोला और क्लिनिक प्लस जैसे बड़े ब्रांडों के साथ जुड़ी हुई है। वह कई राष्ट्रीय और अंतर्राष्ट्रीय टेलीविज़न विज्ञापनों में नज़र आ चुकी हैं और उन्हें मुझसे दोस्ती करोगे, परिणीता, अपना आसमान और समय : वेन द टाइम स्ट्राइक्स जैसी फिल्मों में अपने कैमियो के लिए भी जाना जाता है। सिंह एक पशु कार्यकर्ता हैं। अभिनय के अलावा, उन्होंने ऑनलाइन गेम शो की भी मेजबानी की है।

करियर
-----

बरखा सिंह को एमटीवी इंडिया पर प्रसारित होने वाले शो गर्ल्स में गिया सेन के रूप में उनकी भूमिका के लिए जाना जाता है। उन्होंने धारावाहिक एमटीवी फनाह में वेदिका के रूप में उनकी भूमिका निभाई। बरखा को धारावाहिक ये है आशिकी और लव बाय चांस में उनके किरदार के लिए जाना जाता है, साथ ही साथ & टीवी पर सोप ओपेरा भाग्यलक्ष्मी में सुरभि वरुण शुक्ला की उनकी भूमिका है। उन्हें एमटीवी इंडिया के माध्यम से वीजे सिंह के रूप में भी जाना जाता है।

बरखा सिंह ने विभिन्न फ़िल्टरकॉपी स्केच में अभिनय किया है। उन्होंने वर्क डेज बैलेंस सहित विभिन्न डाइस मीडिया शो में भी अभिनय किया है।

प्रारंभिक जीवन
--------------

आंध्र प्रदेश के विशाखापत्तनम में जन्मे, अकादमिक रूप से बहुत ही इच्छुक, सिंह महाराष्ट्र में अपनी उच्च माध्यमिक परीक्षाओं में मेरिट होल्डर हैं। वह सेंट जेवियर्स कॉलेज, मुंबई से मास मीडिया में ऑनर्स के साथ स्नातक हैं। उन्होंने कैलिफोर्निया विश्वविद्यालय, बर्कले में विपणन और व्यवसाय में कक्षाओं में भाग लिया। वह समाजशास्त्र में मास्टर डिग्री रखती है।

इन्हें भी देखें
---------------

* ख्याति मंगला
* जैस्मिन भसीन
* श्रेया गुप्तो
* निकिता सिंह

सन्दर्भ
-------

1. ↑  "सुष्मिता सेन के साथ काम करना मजेदार था : बरखा सिंह". मूल से 14 दिसंबर 2019 को पुरालेखित. अभिगमन तिथि 2 जुलाई 2020.
2. ↑  "Barkha Singh: Acting has always been my first love". *timesofindia.indiatimes.com*. मूल से 20 अप्रैल 2016 को पुरालेखित. अभिगमन तिथि 1 July 2016.
3. ↑  "Bold pictures of sultry Indian TV actresses". नामालूम प्राचल `|ur=` की उपेक्षा की गयी (मदद); गायब अथवा खाली `|url=` (मदद)
4. ↑  "Barkha singh Sexy Photos: देखें बरखा सिंह की हॉट तस्वीरे".
5. ↑  "MTV Splitsvilla 9 is back with a bang!". *indiatoday.intoday.in*. मूल से 23 जून 2016 को पुरालेखित. अभिगमन तिथि 1 July 2016.
6. ↑  "संग्रहीत प्रति". मूल से 1 दिसंबर 2017 को पुरालेखित. अभिगमन तिथि 2 जुलाई 2020.
7. ↑  World, Republic. "Barkha Singh: Here's everything you need to know about the actor". *Republic World*. अभिगमन तिथि 4 March 2020.
8. ↑  Suthar, Author: Manisha (16 September 2019). "Ayush Mehra and Barkha Singh in Dice Media's Work Life Balance". *IWMBuzz* (अंग्रेज़ी में). मूल से 4 मार्च 2020 को पुरालेखित. अभिगमन तिथि 4 March 2020.
9. ↑  "संग्रहीत प्रति". मूल से 14 अगस्त 2019 को पुरालेखित. अभिगमन तिथि 2 जुलाई 2020.

बाहरी कड़ियाँ
-------------

* इंटरनेट मूवी डेटाबेस पर बरखा सिंह
**पीलापन क्षण** (अंग्रेज़ी: 'Pallor mortis) शब्द एक लेटिन शब्द से लिया गया है, (Latin: pallor "paleness", mortis "of death")। पेलनेस का अर्थ है, पीला पड़ना। तथा मोरटिस का अर्थ है "मौत का"।

पीलापन क्षण मौत का सबसे पहला क्षण होता है। मतलब मरने के बाद शरीर सबसे पहले पीला पड़ना शुरू होता है। उसके बाद अन्य क्षण आते हैं।

समय
---

मौत के १५-२५ मिनटों के अंतर्गत ही शरीर पीला पड़ना शुरू हो जाता है। पीलापन इतनी जल्दी अत है कि यह मौत का समय पता लगाने में बिलकुल भी सहायक नहीं बनता।

कारण
----

शरीर में केशिका संचलन बंद हो जाने की वजह से यह स्तिथि आती है कि शरीर पीला पद जाता है। फिर गुरुत्वकर्ष्ण बल के कारण खून शरीर के निचले हिस्सों में स्थिर होना शुरू हो जाता है, इस क्षण को लिवोर (en: livor mortis) कहा जाता है।

जीवित व्यक्तियों में पीलापन
---------------------------

एक जीवित व्यक्ति भी पीला दिख सकता है। ऐसा तब होता है जब त्वचा कि सतह से रक्त निकलने लगता है। जैसे कि कोई गहरा करंट लगने की वजह से इत्यादि। दिल का दौरा पड़ने कि वजह से भी चेहरा फीका नज़र आ सकता है। इस तरह के मामले में वक्ती के होंठ नीले पड जाते हैं। विटामिन डी कि कमी के कारण भी शरीर पीला पद जाता है, इस तरह के मामले हम आमतौर पर उन व्यक्तियों में देख सकते हैं जो घर से बहार धुप में नहीं जाते। अतः धुप न मिलने कि वजह से उनमे विटामिन डी कि कमी हो जाती है और शरीर पीला पड़ जाता है।

सन्दर्भ
-------
**बंडी संजय कुमार** (जन्म 11 जुलाई 1971) तेलंगाना राज्य के एक भारतीय राजनीतिज्ञ हैं। वर्तमान में वह तेलंगाना में भारतीय जनता पार्टी के प्रदेश अध्यक्ष हैं। वह भारतीय जनता पार्टी के सदस्य के रूप में भारतीय आम चुनाव 2019 में करीमनगर, तेलंगाना से भारत की संसद के निचले सदन लोकसभा के लिए चुने गए थे।

प्रारंभिक जीवन और शिक्षा
------------------------

**बंडी संजय** का जन्म 11 जुलाई 1971 को बी. नरसैय्या और बी. शकुंन्तला के घर हुआ था। उन्होंने 1986 में करीमनगर में श्री सरस्वती शिशुमन्दिर उन्नात पाठशाला में अपनी माध्यमिक शिक्षा पूरी की। बंडी संजय 12 वर्ष की उम्र में संगठन में शामिल होने के साथ ही राष्ट्रीय स्वयंसेवक संघ में सक्रिय रहे। बाद में उन्होंने 2014 में तमिलनाडु में स्थित मदुरै कामराज यूनिवर्सिटी से लोक प्रशासन में मास्टर डिग्री प्राप्त की।

राजनीतिक जीवन
-------------

**बंडी संजय** अखिल भारतीय विद्यार्थी परिषद , आरएसएस के छात्र संघ से जुड़े थे। और अंततः शहर अध्यक्ष और संगठन के एक राज्य कार्यकारी सदस्य बने। वह भारतीय जनता युवा मोर्चा, भाजपा की युवा शाखा में भी शामिल थे। उन्होंने इस संगठन में नेतृत्व के पद प्राप्त कर लिये थे। वह नगर सचिव, नगर अध्यक्ष, केरल के राष्ट्रीय सचिव और तमिलनाडु के प्रभारी भी बने। 1996 में, भाजपा नेता लालकृष्ण आडवाणी की सुराज रथ यात्रा के दौरान, जिसमें उन्होंने 35 दिनों तक पूरे भारत में अभियान चलाया। बंडी संजय ने "आडवाणी के वाहन के निर्बाध संचालन को सुनिश्चित करने" के लिए जिम्मेदार निभाई थी।

बंडी संजय 2005 में करीमनगर के 48 वें डिवीजन के लिए एक नगर निगम के पार्षद चुने गए थे। और 2019 में उनके इस्तीफे तक इस भूमिका में थे, जब वह लोकसभा के लिए चुने गए थे। बंडी को भी 2014 और 2018 में भाजपा ने तेलंगाना विधानसभा चुनाव के लिए अपना उम्मीदवार बनाया था। उन्होंने दोनों ही बार करीमनगर सीट से चुनाव लड़ा। हालाँकि वे दोनों चुनावों में असफल रहे और तेलंगाना राष्ट्र समिति के गंगुला कमलाकर से हार गए।

भारतीय आम चुनाव 2019 में बंडी संजय को भाजपा ने करीमनगर लोकसभा क्षेत्र से चुनावी मैदान में उतारा था। उन्होंने तत्कालीन सांसद तेलंगाना राष्ट्र समिति के बी. विनोद कुमार और कांग्रेस के पोन्नम प्रभाकर के खिलाफ चुनाव लड़ा। प्रधानमंत्री नरेंद्र मोदी और भाजपा के पक्ष में समर्थन की लहर पर सवार होकर बंडी संजय 89,508 मतों के अंतर से चुने गए।

संदर्भ
------

1. ↑  "तेलंगाना के भाजपा अध्यक्ष बनाए गए बंडी संजय". *Sakshi Samachar* (अंग्रेज़ी में). 2020-03-11. मूल से 12 अप्रैल 2020 को पुरालेखित. अभिगमन तिथि 2020-05-24.
2. ↑  "Bandi Sanjay Kumar bjp Candidate 2019 लोकसभा चुनाव परिणाम Karimnagar". *Amar Ujala*. अभिगमन तिथि 2020-05-24.
3. ↑  "Bandi Sanjay Kumar News: जानिए बंदी संजय कुमार के लोक सभा निर्वाचन क्षेत्र के बारे मैं - NDTV India". *khabar.ndtv.com*. अभिगमन तिथि 2020-05-24.
भारत के चेन्नई में स्थित **पवन उर्जा प्रौद्योगिकी केन्द्र** (Centre for Wind Energy Technology) भारत सरकार के अपारम्परिक उर्जा स्रोत मंत्रालय के अधीन स्वायत्त अनुसंधान एवं विकास संस्था है। यह संस्थान पवन ऊर्जा के क्षेत्र में अन्य अनुसंधान एवं विकास संस्थानों के सहयोग से पवन टरबाइन (विंड टर्बाइन) की उप-प्रणालियों तथा घटकों के विकास में नवीन उपलब्धियों पर ध्यान देगा।

कार्यकलाप
---------

पवन उर्जा प्रौद्योगिकी केन्द्र के क्रियाकलापों को इन पांच सामान्य क्षेत्रों में वर्गीकृत किया गया है:

* वर्तमान पवन टरबाइन संस्थापनों के कार्य निष्पादन में सुधार

* पवन स्रोत मूल्यांकन हेतु अनुसंधान समर्थन

* कार्मिक शक्ति प्रशिक्षण एवं मानव संसाधन विकास

* पवन शक्ति उद्योग के लिए प्रौद्योगिकी समर्थन

* अनुसंधान एवं उन्नत प्रौद्योगिकी विकास

वर्तमान पवन टरबाइन संस्थापनों के कार्य निष्पादन (efficiency) में सुधार लाते हुए उन्नत पवन टरबाइन प्रौद्योगिकी के क्षेत्र में अनुसंधान करना ही अनुसंधान एवं विकास विभाग के प्रमुख क्रियाकलाप हैं।

अनुसंधान एवं विकास विभाग ने वर्तमान पवन टरबाइन संस्थापनों के क्षेत्र में ध्यान देते हुए पवन खेतों के ग्रिड संबंधित अन्वेषण, अधिकतम ऊर्जा प्राप्ति हेतु ब्लेड के अनुकूल कोण तथा पवन टरबाइनों के गीयर डिब्बों की असफलताओं के विश्लेषण में कार्य करते हैं।

परियोजनाएँ
----------

वर्तमान में निम्नांकित परियोजनाएं चालू हैं:

* न्यूनतम एवं संतुलित पवन क्षेत्रों के लिए डिज़ाइन पद्धतियां एवं डिज़ाइन उपकरणों का विकास करना तथा युक्तिसंगत बनाना।

* अनुसंधान & विकास/ प्रायोगिक पवन खेत की संस्थापना

* छोटे पवन टरबाइनों का परीक्षण

* ग्रिड के साथ पवन टरबाइनों की अंत:संबद्धता का प्रतिरूपण

* पवन टरबाइन नेसल के चारों ओर प्रवाहित पवन प्रवाह का प्राचलीकरण

* नवीनीकरण ऊर्जा उपकरणों का संस्थापन

बाहरी कड़ियाँ
-------------

* **पवन उर्जा प्रौद्योगिकी केन्द्र, चेन्नई** का जालघर
**फ्रमजी कोवासजी बानाजी** (FRAMJI COWASJI BANAJI ; १७६७ -- १८५२ ) पारसी समुदाय के नेता तथा मुम्बई के प्रथम 'जस्टिस ऑफ द पीस' थे।

वे समृद्ध व्यापारी और जहाजों के अपने समय के सबसे बड़े ठेकेदार थे। जनकल्याणार्थ अनेक संस्थाओं के उत्थान के लिए आपने खुले दिल से सहायता दी। आप ही सर्वप्रथम व्यक्ति थे जिन्होंने जी.आई.पी. रेलवे कंपनी (अब जो सेंट्रल रेलवे के नाम से जानी जाती है) का हिस्सा खरीदा। आप कॉटन वीविंग ऐंड स्पिनिंग इंडस्ट्रीज़ और बीमा कंपनियों आदि में हिस्सा लेनेवालों में अग्रणी थे। आप बंबई की चेंबर ऑव कॉमर्स के भी सदस्य थे।

इन सब में महत्वपूर्ण है फ्रमजी का देश की आर्थिक उन्नति में रुचि लेना जिसके फलस्वरूप आपने कृषि और बागवानी के सुधार में तत्परता दिखलाई। बंबई की पवई एस्टेट का अधिकारी होने का गर्व आपको ही प्राप्त था। यह कई ग्रामों का सम्मिलित रूप था जिसकी उन्नति में आपकी वैयक्तिक रुचि थी। बंबई के राज्यपाल जॉन मैलकॉम ने अत्यंत प्रसन्नता के साथ आपके उन सुधारों की चर्चा की थी जो आपने उस एस्टेट के लिए किए थे। इस स्थान को उपयोगी और वैभिन्यपूर्ण बनाने के लिए आपने बहुत अधिक पैसा लगाया। अनेक कुएँ खुदवाए, अनेक मकान तथा उत्तम सड़कों का निर्माण करवाया, शहतूत और नील के पौधे रेशम के कीड़ों के लिए लगवाए। इसके अतिरिक्त चीनी की एक उत्तम मिल बनवाई और नील बनाने के लिए आवश्यक भवनों का भी निर्माण करवाया था। आपके जातिगत और विजातीय दोनों ही दान स्मरणीय हैं जिनमें प्रमुख हैं- पूजा के स्थानों का निर्माण, कुएँ खुदवाना, गरीब और अकालग्रस्तों की रक्षा, शिक्षण संस्थाओं को अनुदान आदि।

जब ८५ वर्ष की आयु में आपका देहांत हो गया, आपको श्रद्धांजलि अर्पित करने के हेतु सर्वसाधारण की सभा की गई। सर्वसम्मति से यह निश्चित किया गया कि आपके नाम से 'फ्रमजी कावासजी संस्था' नामक संस्था स्थापित की जाए जो नागरिकता के क्रियाकलापों के केंद्र रूप में कार्य करेगी।

इन्हें भी देखें
---------------

* A Tribute to FRAMJI COWASJI BANAJI, 1838, the original landowner of Powai
**फ्योडोर वासिल्येव** (रूसी: Фёдор Васильев, पुरातन वर्तनी: ъеодора Васильев) (1707 - 1782) शुया, रूस का एक किसान था। दावा किया जाता है कि वासिल्येव की पहली पत्नी श्रीमती वेलेंतीना वासिल्येव ने 1725 और 1765 के बीच, 69 बच्चों के जन्म दिया था। वेलेंतीना ने 16 बार जुड़वां बच्चों, 7 बार तिड़वां बच्चों और 4 बार चौकड़ी में बच्चों को जन्म दिया था, जिनमें से 67 बच्चे जीवित रहे थे: यह संख्या ज्ञात मानव इतिहास में किसी एक महिला द्वारा जन्मे गये बच्चों की अधिकतम संख्या है, हालांकि, बच्चों के नाम, जन्म की तारीख और मृत्यु की तारीखें सभी अज्ञात हैं।

वासिल्येव की अपनी दूसरी पत्नी से भी उसे 18 बच्चे थे, जिसमें 6 जोड़े जुड़वाँ बच्चों के और 2 समूह तिड़वां बच्चों के थे, इससे वह कुल मिलाकर 87 बच्चों का पिता बना था। स्थानीय रूप से वासिल्येव को घोड़ा गाड़ियों के पहियों की आपूर्ति और उन्हें लगाने करने के लिए जाना जाता था साथ ही वो घोड़ों को नाल भी लगाया करता था। वासिल्येव के बच्चों से संबन्धित आँकड़े को गिनीज बुक ऑफ वर्ल्ड रिकॉर्ड में शामिल किया गया है।

सन्दर्भ
-------

1. ↑  Clay, Marie M. (1989). "Feodor Vassilyev: a case of remarkable fecundity". *Quadruplets and Higher Multiple Births*. London: Mac Keith Press. पपृ॰ 96–97. आई॰ऍस॰बी॰ऍन॰ 0-521-41223-4.
2. ↑  Young, Mark C. (1998). *The Guinness Book of World Records*. Bantam Books. पृ॰ 357. आई॰ऍस॰बी॰ऍन॰ 0-553-57895-2.
फ्रांस और इंग्लैंड का सात साल का युद्ध 1756 और 1763 के बीच एक वैश्विक संघर्ष था। इसमें उस समय की हर यूरोपीय महान शक्ति शामिल थी और यूरोप, अमेरिका, पश्चिम अफ्रीका, भारत और फिलीपींस को प्रभावित करने वाले पांच महाद्वीपों में फैला था। इस संघर्ष ने यूरोप को दो गठबंधनों में विभाजित किया, जिसके नेतृत्व में ग्रेट ब्रिटेन (प्रशिया, पुर्तगाल, हनोवर और अन्य छोटे जर्मन राज्यों सहित) एक तरफ और फ्रांस के राज्य (ऑस्ट्रियाई नेतृत्व वाले पवित्र रोमन साम्राज्य, रूसी साम्राज्य समेत) , बोर्बोन स्पेन, और स्वीडन) दूसरे पर। इस बीच, भारत में, फ्रांसीसी के समर्थन के साथ, तेजी से खंडित मुगल साम्राज्य के भीतर कुछ क्षेत्रीय राजनीति ने बंगाल को जीतने के ब्रिटिश प्रयास को कुचलने की कोशिश की। युद्ध की सीमा ने कुछ इतिहासकारों को इसका वर्णन "विश्व युद्ध शून्य" के रूप में करने के लिए किया है, जो कि अन्य विश्व युद्धों के समान है।

यद्यपि 1754 में फ्रांसीसी और भारतीय युद्ध बनने के साथ-साथ अमेरिकी अमेरिकी उपनिवेशों पर एंग्लो-फ़्रेंच की झड़प शुरू हुई थी, लेकिन अधिकांश यूरोपीय शक्तियों में बड़े पैमाने पर संघर्ष ऑस्ट्रिया की प्रशियाओं से सिलेसिया को ठीक करने की इच्छा पर केंद्रित था। ब्रिटेन और प्रशिया की बढ़ती हुई शक्ति को कम करने का अवसर देखते हुए, फ्रांस और ऑस्ट्रिया ने अपने प्राचीन प्रतिद्वंद्विता को अपने स्वयं के भव्य गठबंधन बनाने के लिए अलग कर दिया, जिससे अन्य यूरोपीय शक्तियों को उनके पक्ष में लाया गया। घटनाओं के इस अचानक मोड़ के साथ, ब्रिटेन ने राजनयिक क्रांति के रूप में जाने वाले राजनीतिक चालकों की एक श्रृंखला में प्रशिया के साथ खुद को गठबंधन किया। हालांकि, फ्रांसीसी प्रयास विफल रहे, जब एंग्लो-प्रशिया गठबंधन प्रबल हो गया, और ब्रिटेन की दुनिया की प्रमुख शक्तियों में वृद्धि ने यूरोप में फ्रांस की सर्वोच्चता को नष्ट कर दिया, इस प्रकार यूरोपीय शक्ति संतुलन को बदल दिया।

सन्दर्भ
-------
द **पार्क विशाखापत्तनम**, 1968 में खोला गया विशाखापत्तनम का एक लग्ज़री 5-स्टार है। यह होटल के भारत में पार्क होटल की श्रृंखला के 8 होटलों में से एक है। बंगाल की खाड़ी के ठीक सामने स्थित यह होटल 6 एकड़ भूमि में फैला हुआ है। समुद्र तट के ठीक सामने स्थित इस पांच सितारा होटल में कई महत्वपूर्ण हस्तिया एवं अंतरराष्ट्रीय पर्यटक अक्सर आते हैं। यह द पार्क होटल समूह का दूसरा होटल था जो आंध्र प्रदेश में खोला गया था। इस श्रृंखला का पहला होटल 1967 में कोलकाता में स्थापित किया गया था।

कमरे और सूट
-----------

पार्क विशाखापत्तनम में कुल ६६ कमरे हैं। इन कमरों को ४ श्रेणियों में बात गया है जो निमंलिखित हैं:
1. डीलक्स कमरे: इन सभी कमरों से समुद्र का विहंगम नजारा दीखाई देता हैं। इन सभी कमरों में सारी सुविधाएं उपलब्ध हैं। 
२. लक्जरी कमरे: इन सभी कमरों से समुद्र का विहंगम नजारा दीखाई देता हैं।
3. एग्जेक्युटीव (कार्यकारी) सूट: इन सभी कमरों से समुद्र का विहंगम नजारा दीखाई देता हैं। 
४. डिलक्स सूट: इन सभी कमरों से समुद्र का विहंगम नजारा दीखाई देता हैं।

यहाँ मेहमानों के रुकने के लिए 62 कमरे हैं जिनमे 24 डीलक्स कमरे और 38 लक्जरी कमरे है। इन 62 कमरे के अलावा, यहाँ ४ सूट हैं जिसमे 1 कार्यकारी सूट और 3 डिलक्स सूट हैं। 
यहाँ का बैंक्वेट हाल भी काफी भव्य हैं एवं इसमें २५० अतिथियों के बैठने की व्यवस्था है एवं यहाँ से समुद्र का नजारा काफी आकर्षक दीखता हैं।

बार एवं रेस्तरां
----------------

द पार्क विशाखापत्तनम में 1 बार एवं 3 रेस्तरां होटल में है, जो निमंलिखित हैं:

* **समवन एल्स बार**: सभी प्रकार की अंतरराष्ट्रीय शराब मिलती हैं एवं उनकी विस्तृत चयन की श्रेणी है।
* **बम्बू बे**: माइकल रिचर्ड व्हाइट द्वारा डिजाइन किये इस रेस्तरां का कुछ अलग ही अंदाज है। यह इस शहर का पहला खुले हवा में खोला गया समुद्र किनारे का होटल हैं। इसकी आंतरिक साजा सज्जा एवं रेस्तरां के माहौल को कुछ इस तरह सजाया गया है जो पूर्वी भारतीय आदिवासी संस्कृति को प्रतिबिंबित करता हैं।
* **एक्वा**: यह एक पूल साइड बार डाइनिंग सुविधा के साथ है। खुले वातावरण में यह रेस्टोरेंट काफी मनमोहक लगता हैं। स्वाद के हिसाब से भी यह काफी बेजोड़ हैं। यह रेस्टोरेंट 17:30 से 11:30 PM तक मेहमानों के लिए खुला रहता है।
* **विस्टा**: यह एक विशेष रेस्तरां है जहा मेहमानों के लिए एक ला कार्टे मेनू की पेशकश की जाती है।

इस होटल में एक जॉगिंग ट्रैक भी हैं जहा मेहमान आसानी से घूम सकते हैं। इस के अलावा यहाँ एक जिम,सौना एवं भाप स्नान्न की भी सुविधा हैं।

घटनाएँ
------

द पार्क में एक नई कला दीर्घा हस्ताक्षर का उद्घाटन किया गया हैं जहा युवा और नए कलाकारों अपने कलाकृति को प्रदर्शित कर सकते है। इसका मुख्या उद्देश्य युवा कलाकारों को प्रोत्साहन देना हैं।

पुरस्कार
--------

द पार्क को लगातार तीन साल 2006-2008 के लिए, आंध्र प्रदेश के पर्यटन विभाग द्वारा पांच सितारा श्रेणी के अंतर्गत पर्यटन उत्कृष्टता पुरस्कार के द्वारा सम्मानित किया गया।

संधर्भ
------

1. ↑  "About The Park Vishakhapatnam". theparkhotels.com. मूल से 16 जनवरी 2017 को पुरालेखित. अभिगमन तिथि 13 January 2017.
2. ↑  "The Park Visakhapatnam Rooms". cleartrip.com. मूल से 18 जनवरी 2017 को पुरालेखित. अभिगमन तिथि 20 February 2017.
3. ↑  "All new creative zone for artists". thehindu.com. मूल से 23 दिसंबर 2016 को पुरालेखित. अभिगमन तिथि 13 January 2017.
4. ↑  "The Park Vishakhapatnam Awards". theparkhotels.com. मूल से 16 जनवरी 2017 को पुरालेखित. अभिगमन तिथि 13 January 2017.
गखिड़की में रखा हुआ यह पौधा प्रकाशानुवर्तन के कारण सूर्य की दिशा में बढ़ रहा है
**प्रकाशानुवर्तन** (Phototropism) किसी जीव की ऐसी वृद्धि होती है जो प्रकाश उद्दीपन से प्रभावित हो। यह सबसे अधिक पौधों में देखा जाता है जो अक्सर सूर्य जैसे प्रकाश स्रोतों की दिशा में बढ़ते हैं। यही कारण है कि वनस्पति ऊपर की ओर बढ़ते हुए पाए जाते हैं। पौधों के अलावा यह फफूंद (फ़ंगस) में भी देखा जाता है। प्रकाश की ओर बढ़ने को धन-प्रकाशानुवर्तन (positive phototropism) और उस से दूसरी दिशा में बढ़ने को ऋण-प्रकाशानुवर्तन (negative phototropism) कहते हैं। पौधों के ऊपरी तनों में धन-प्रकाशानुवर्तन पाया जाता है - उनमें ऑक्सिन (auxin) नामक एक रसायन होता है जो प्रकाश की उपस्थिति में अभिक्रिया करता है और कोशिकाओं को लम्बा कर देता है, जिसे से पौधा प्रकाश की ओर बढ़ने लगता है। पौधों की जड़ों में ऋण-प्रकाशानुवर्तन और गुरुत्वानुवर्तन होता है, जिस से वे अंधेरे की ओर और नीचली दिशा में बढ़ती हैं।

== इन्हें भी देखें == 2 ओर एछततथददधछजदथ 

* गुरुत्वानुवर्तन
* उद्दीपक (शरीरविज्ञान)

सन्दर्भ
-------

1. ↑  Goyal, A. Szarzynska, B. Fankhauser C. (2012). Phototropism: at the crossroads of light-signaling pathways. Cell 1-9.
2. ↑  Sakai, T. Kagawa, T. Kasahara, M. Swartz, T.E. Christie, J.M. Briggs, W.R. Wada, M. Okada, K. (2001). Arabidopsis nph1 and npl1: Blue light receptors that mediate both phototropism and chloroplast relocation. PNAS 98(12), 6969-6974.
3. ↑  Liscum, E. (2002). Phototropism: Mechanisms and Outcomes. Arabidopsis Book 1-21.